สวัสดีค่ะ ค่ะถ้าประจำเดือนหมดไปได้สัปดาห์กว่าๆแล้วมีอะไรกับแฟนแล้วหลั่งใน แล้วกินยาคุมพรีม28เม็ด จะคุมอยู่มั้ยค่ะ ประจำเดือนที่เคยมาระหว่างวันที่7-10 แล้วมีเพศสัมพันธ์กับแฟนวันที่24แล้วกินยาคุมวันเดียวกันจะคุมยุมั้ยค่ะ พรีม28 ค่ะ ขอคำแนะนำหน่อยค่ะ
สวัสดีค่ะ หากมีเพศสัมพันธ์หลังจากประจำเดือนหมดไปแล้วสัปดาห์กว่าๆ ก็จะถือว่าเลยระยะปลอดภัยไปแล้ว โอกาสที่จะตั้งครรภ์นั้นมีได้ส่วนการทานยาคุมกำเนิดชนิด 28 เม็ดหลังจากมีเพศสัมพันธ์ ไม่สามารถช่วยป้องกันการตั้งครรภ์ได้ เพราะโดยปกติต้องทานต่อเนื่องไปอย่างน้อย 7 วันก่อน ยาคุมจึงจะออกฤทธิ์ในการป้องกันการตั้งครรภ์ได้ค่ะ ดังนั้น หากจะป้องกันการตั้งครรภ์ ควรทานยาคุมฉุกเฉิน โดยควรรีบทานให้เร็วที่สุดหลังจากมีเพศสัมพันธ์ เพื่อให้เกิดประสิทธิภาพสูงสุดค่ะ ส่วนยาคุมกำเนิด ก็อาจทานต่อไปได้ แต่ควรงดการมีเพศสัมพันธ์ไปก่อนจนกว่าจะทานยาครบ 7 วัน และเมื่อทานยาจนครบ 28 เม็ดแล้ว หากไม่มีประจำเดือนมา ก็ควรตรวจหาการตั้งครรภ์ดูด้วยค่ะ